
TYPIS  CAROLI  UEBERREUTER 


Standort 


Vergesse  man  docli  nie,  dasS  eine  Merktirialkur  eine  Vergiftungskrankheit 
sey,  und  liiite  sicli  daher,  iiiclit  so  leiclitsinnig  mit  dem  Metalle  um- 
zugelien ,  und  Tiei  den  unbedeutentisten  Zufallen  sogleicli  zu  diesem 
heroischen  Mittel  zu  greifen; 

Hufeland. 

— „  ut  tuto,  ut  celeriter,  ut  jucunde  curet. 

Asclepiades. 

In  quamctimque  autem  domum  ingressus  fueto ,  aii  aegrotantium  salutem 
ingrediar. 


Jusjurandum  Hippocratis . 

offert  ac  consecrat 


c 


gratissimus  ac  devinctissimus 

Auctor, 


i 


Generose  Momine  : 

Vir  illustrissime  clarissime! 


*{aod  anxius  petere  praesumsi ,  TU 
CLARISSIME!  illico  clementissime  in¬ 
dui  sisti  —  veniam  scilicet  gratiamque  mi¬ 
hi  largitus  es,  coronandi  primitias  has  stu¬ 
diorum  meorum,  arae  Aesculapii  sacratae 
imponendas,  NOMINE  TUO,  longe  ce¬ 
lebrato.  Cordis  mei  fibrillae  omnes  per¬ 
inde  amoenissimis  duleissimisque  vivifica¬ 
tae  sensationibus,  TIBI  praesentibus  gra- 
tes,  pro  gratia  TUA  insigni,  rependunt 
maximas,  rependentque  semper ! 

Sit  propterea,  intime  rogo,  ipsissimum 
hoc  opusculum  monumentum  aeternum 
meae  summae  erga  TE  observantiae  et 


gratitudinis !  Sit  autem  —  hoc  denuo  ro¬ 
go  — -  sit  etet  tessera  mihi  TUAE  futurae 
erga  me  benevolentiae ,  TUIQUE  peren¬ 
nis  favoris!  TUO  generosissimo  animo, 
TUO  celsissimo  patrocinio  se  studiaque 
sua  et  in  posterum  humillime  commendat 


gratissimus  ac  devinctissimus 

Auctor. 


f^uum  milii,  in  scliola  medico  practica  auditori 
quinti  anui,  occasio  sit  data,  tractare  luem  universa¬ 
lem  ex  contagio  gonorrhoico  scaturientem,  inulta  de 
contagiis  venereis  quaesita  et  conjesta,  praepriiuis  in 
scriptis  Autenriethi,  Ritteri  et  Eisenmanni  le¬ 
gere  fui  coactus,  quo  factum  est,  ut  hanc  potissimum 
contagiorum  doctrinae  partem  hac  intentione  tractan¬ 
dam  susciperem,  ut  collegis  meis  multa  de  hacce  quae¬ 
stione  pathologica  in  diversis  auctoribus  disputata,  hic 
concentrata  suppeditem.  Verum  est,  quod  tota  haec 
res  adhuc  in  dubio  versari  ,  frustraque  in  alterutra 
sententia  confirmanda  laborari  confirmatur,  quod 
autem  facile  intelligitur ,  si  viros  doctos  argutiis  ni¬ 
mium  indulgisse,  hypothesibus  inter  se  pugnasse,  et 
ipsius  utriusque  morbi  observationes,  eorumque  ac¬ 
curatam  perceptionem ,  qua  una  via  ad  verum  acce¬ 
dere  licet,  neglexisse  consideramus, 

Quaestionem  vero  de  contagiorum  venereorum 
differentia  aut  identitate  ad  rei  medicae  scientiam  sta¬ 
bilioribus  principiis  magna  ex  parte  fundandam  per¬ 
tinere  ,  atque  tam  qua  ad  pathologiam ,  quam  thera¬ 
piam  gravem  esse,  Professor  Ciet  i  nuper,  inter  va¬ 
rias  dyscrasiae  gonorrhoicae  formas  praecipue  in  tu¬ 
berculis  ex  gonorrhoea  curatione  jodino,  prosperrimo 
experuit  successu,  unde  non  infirmissimum  contagii 
syphilitici  atque  gonorrhoici  differentiae  praesidium 
derivare  licet. 


VIII 


Quas  igitur  in  res  quum  aliquantum  operae  con¬ 
ferrem,  et  quae  alii  experti  sunt,  in  rem  meam  con¬ 
verterem,  ad  eam  sententiam  perveni,  quam  rationi¬ 
bus  hoc  libello  probandam,  in  publicum  emitto. 

Continet  hic  libellus: 

Capite  Imo'  introductionem  atque  partitionem  5 

Capite  IIdo'  de  genitalium  ulceribus  ab  antiquis¬ 
simis  inde  temporibus  usque  ad  luis  syphiliticae 
in  Europa  (circa  annum  1493)  eruptionem  apud 
varios  scriptores  mentiones; 

Capite  III0  profluvia  gonorrhoica  ab  antiquissimo 
inde  tempore  usque  adBalfour  et  T ode,  sive 
annum  1774; 

Capite  IVt0 '  differentiam  contagii  syphilitici  et  go- 
norrhoici  argumentis  probandam,  quoad  origi¬ 
nem,  symptomatologiam  et  sedem  tam  morbo¬ 
rum  primariorum  tam  secundariorum,  dein  quoad 
therapiam  utriusque  morbi  et  inoculationis  even¬ 
tus  in  paragraphis  quinque. 

Voluntas  mihi  quamquam  non  defuit,  tamen  dif¬ 
ficultates  eae  erant,  quae  meis  quidem  viribus  vix  su¬ 
perari  possent.  Itaque  hic  libellus  meus  utinam  be¬ 
nignis  lectoribus  atque  aequis  judicibus  gaudeat! 


t 


Auctor* 


CAPUT  I. 

Introductio  atque  partitio. 


De  contagio  syphilitico  quum  prius  omnes  medici,  ut 
natura  sua  uno  eodemque  in  scriptis  suis  consensissent 
ex  eoque  uno  varias  morborum  venereorum  formas  exsi¬ 
stere  universi  artem  medicam  professi  ex  cathedris  tra¬ 
didissent,  dimidio  saeculi  XVIII.  exstitere  viri,  quales 
erant  B  a  1  f  o  u  r  in  Scotia,  T  o  d  e  in  Dania,  qui  veteriori- 
bus  usi  argumentis  atque  acriori  ingenio  instructi,  inve- 
teratam  istam  doctrinam  aggredi  atque  exturbare  cona¬ 
rentur.  Oborto  inde  de  contagii  differentia  certamine, 
per  plures  annos  continuos  inter  medicos  maxima  exa¬ 
cerbatione  disceptatum  est,  necdum  ad  hoc  tempus  con¬ 
troversia  ad  finem  perducta,  sed  ut  poetae  verbis  utar, 
adhuc  sub  judice  lis  est.  Quod  quamquam  ita  se  habet, 
tamen ,  ut  medicorum ,  qui  syphilitici  unam  eandemque 
esse  naturam  contendunt,  numerus  in  dies  minuitur, 
ita  adversariorum  sententia  novis  in  dies  rationibus , 
quaestionibus  atque  experimentis  confirmatur.  Jam  ut 
dicam,  duas  syphilidis  formas,  quas  dicunt  primarias, 
morbos  esse  censeo  prorsus  inter  se  diversos,  exque 
contagiis  non  minus  diversis ,  nec  quidquam  inter  illas 
praeter  sedem,  naturam  contagiosam  et  propagationis 
modum  esse  commune,  nec  non  quod  fieri  possit,  ut  ex 
utraque  enascantur  morbi  secundarii.  Quod  ita  esse  hoc 
libello  si  potero  demonstrabo. 

Utraque  igitur  sedem  habet  suam  vel  in  partibus 
genitalium  exterioribus  vel  interioribus,  utraque  conta¬ 
giis  liquidis,  ipsa  natura  inter  se  diversis,  propagari  po- 

test,  et  quum  utraque  coitu  in  alium  transire  soleat, 
commune  morbum  venereorum4<  nomen  iis  assignatum 
Volo,  Praeterea ^  quod  ex.  utraque  alios  morbos,  quos 
dicimus  secundarios  et  consecutivos,  enasci  posse  dixi, 
illud  vel  maxime  hac  re  efficitur,  ut  differentia  illa  ma¬ 
gis  et  planius  adpareat.  Morbi  autem  venerei  nomen 
quum  a  vetusto  inde  tempore  usurpetur  ,  solitumque 
propogationis  morbi  modum  optime  exprimat,  immuta¬ 
tum  retinere  censeo. 

Ad  morbos  venereos  referuntur: 

A,  Lues  syphilitica  s.  venerea  ; 

1.  syphilis  topica  s.  lues  syphilitica  primaria  5 

2.  lues  syphilit.  secundaria,  s,  dj^scrasia  syphil. 3 

3.  lues  degenerata  s.  dyscrasia  syph.  degenerata; 

B.  lues  gonorrhoica; 

1.  gonorrhoea  virulenta  s.  lues  gonorrh.  primaria; 

2.  morbi  gonorrhoici  consecutivi ; 
a)  metastases  gonorrhoicae ; 

hj  ulcera  gonorrhoica  membranarum  mucosarum; 
cj  desorganisationes  gonorrhoicae  systematis 
genitalis  et  uropoetici; 

3.  dyscrasia  gonorrhoica. 

CAPUT  II. 

De  genitalium  ulceribus,  ab  antiquissimis  inde  tem¬ 
poribus  usque  ad  luis  syphiliticae  in  Europa  (circa 
annum  1493)  eruptionem  apud  varios  scriptores 
mentiones. 

Jam  apud  antiquissimos  auctores  ante  primam  luis 
syphilit.  in  Europa  eruptionem ,  vestigia ,  imo  loci  in¬ 
veniuntur,  ex  quibus  ulcera  in  virorum  ac  mulierum 
genitalibus  iis  minime  fuisse  ignota,  satis  liquet. 

H  i  p  po  c  ra  t  e  s  enim  in  libro,  qui  est  nspt  sXxwz/  di¬ 
versa  adfert  medicamina  „si  pudendum  ulceratum  fuerit 
—  si  pudenda  ulcere  fervido  laborarent.^ 

(feeritis  Celsus  de  genitalium  morbis,  tum  quoad 
Pathologiam  quam  therapiam  spectant,  agit.  In  libri  VI. 
c  ipite  XVIII;  praemissa  excusatione ,  quod  jam  res 
%*bi  sint  explanandae,  quarum  autem  difficilem  esse 
explanationem  et  pudorem  et  artis  praecepta  servanti¬ 
bus:  tamen  hac  re  a  scribendo  se  non  deterreri  affir-* 
mat,  quia  genitalium  morborum  curatio  in  vulgus  etiam 
praecipue  sit  cognoscenda.  Transiens  deinde  ad  colis 
morbos,  primum  phimosim  et  paraphimosin  tractat,  tum 
de  ulceribus ,  de  phagadaena  et  de  carbunculo  in  cole 
nascente  exponit.  Sequitur  inde  de  testiculorum  atque 
ani  morbis,  de  rhagadiis,  condylomate  et  haemorrhoi- 
dibus  expositio  (A.  Cornei.  Celsi  de  medicina  libri 
octo.  p.  395  —  404.) 

Aetius  Ami  denus,  qui  vixit  saeculo  p.  Chr.  n . 
sexto  ‘et  superiorum  temporum  medicos  compilavit,  in 
pluribus  capitulis  de  genitalium  morbis  refert. 

Item  Paulus  A  e  g i  n  e  t  a  (altero  saeculi  septimi 
dimidio)  in  libro  „de  re  medica^  tertio,  cap.  59; 
quod  » ulcera  pudendorum  et  ani,^  inquit  cum  in¬ 
flammatione  non  conjuncta,  remediorum  valde  exsic¬ 
cantium  egent. 

Nec  tamen  medici  illius  temporis  uni  ad  ejusmodi 
ulcera  animum  advertebant ,  imo  nec  artis  medicae  im¬ 
periti,  poetae,  historiaeque  scriptores  ea  ignorabant, 
uti  loci  huc  pertinentes  apud  Horatium,  Juvenalem  etc. 
ostendunt,  de  ulcerum  autem  origine  ex  coitu 4mpuro 
omnes  tacent.  Pari  modo  medicorum  antiquitatis  nullus 
mulieris  foedae  consuetudinem  morbi  topici  causam  un¬ 
quam  fuisse  aperte  dicit ,  nec  ullius  ante  Salicetum 
(saeculo  XIII.)  scriptis  edocemur,  utrum  morbum  istum 
hoc  modo  exoriri  posse  existimaverit,  nec  ne. 

Rol  andus  Parmensis  (sub  finem  saeculi XII.), 
qui  »de  cancris  et  fistulis  et  aliis  pustulis  in  genitali¬ 
bus  consurgentibus«  scripsit,  vocabulum  »cancer«  si- 

inilijam  ac  posterioris  aetatis  medici  significatione  usur¬ 
pat  ?  id  commemoratione  dignum  censeo. 

Guilielmus  de  Saliceto,  Veronae  medio 
saeculo  XIII.  chirurgiae  professor ,  primus  varias  ge¬ 
nitalium  affectiones  morbosas  coitui  cum  mulieribus  im¬ 
puris  aliqua  ex  parte  attribuit:  „De  pustulis  albis  vel 
» rubeis  et  de  milio  et  de  scissuris  et  de  corruptionibus 
„vel  hujus  modi,  quae  fiunt  in  virga  vel  circa  praepu- 
^tium  propter  coitum  cum  foetida  muliere  aut  cum  me- 
»retrice,  aut  ab  alia  causa.«  Postquam  (Chir.  lib.  I, 
cap.42)  ulcera  descripsit,  exque  iis  febres,  haemor-r- 
rhagiam  adeoque  mortem  consequi  posse  ostendit,  ad 
eorum  curationem  transit,  atque  pertractationem  hunc 
in  modum  concludit:  ^Attende  hic,  quod  ablutio  cum 
5, aqua  frigida  et  abstersio  cum  petia  munda  et  iterum 
^ablutio ,  dum  incipit  post  coitum  cum  foeda  muliere 
^aliquod  corruptionis  futurae  vestigium,  defendit  per- 
»fecte  virgam  a  corruptione  futura ,  saltem  ob  illam 
» causam,  maxime  si  post  illam  ablutionem  fiat  roratio 
>?et  quaedam  ablutio  vel  loci  jam  abluti  aspersio  cum 
„aceto  modico  aut  petiis  in  aceto  infusis  virga  totaliter 
^involvatur. «  Cap.  48  chir.  Magnam  igitur  munditiem, 
aqua  gelida ,  atque  aceto  ablutionem  tanquam  remedia 
prophylactica  commendat, 

Joannes  de  Gaddeschen,  medicus  angli- 
cus  (vixit  primo  saeculi  XIV  dimidio)  in  »Rosa  an- 
glica«  lib,  II.  locos  aliquos  magni  momenti  huc  refer  en-? 
dos  affert :  » Cura  ulcerum  virgae. «  —  » Ulcera  virgae 
»  virilis  contingunt  vel  ex  coitu  cum  juvencula,  vel  ex 
„  coitu  cum  menstruata,  vel  ex  retentione  urinae  et 
>)spermatis.« 

^Item  in  supercalefactione  virgae  fomentetur  vir- 
»ga  cum  lacte  caprino  et  alio  tepido,  et  superponatur. 
»Sed  si  quis  vult  membrum  ab  omni  corruptione  ser- 
»vare  cum  recedit  a  muliere,  quam  habet  suspectam  de 
» immunditie ,  lavet  illud  cum  aqua  frigida  cum  aceto 


„  mixta  vel  de  urina  propria  interius  vel  exterius  intra 
^praeputium.  In  illo  vino  madefiat  pannus  lineus  vetus 
„et  superponatur  loco  aegro;  ulcus  enim  desiccat  et 
»  cancrum  interficit.  Sed  si  ibi  non  sit,  nisi  excoriatio 
»sola,  tunc  pannus  lineus  vetus  in  aqua  rosarum  cali- 

» da  intingatur  et  superponatur - pulvis  olibani  cum 

„agrippa ,  quia  consolidat  vulnera  in  virga  habita  ex 
„  coitu  cum  virgine. « 

Uberrime  atque  dilucide  hanc  materiam  tractat 
Petrus  de  la  Certata,  qui  scripsit  initio  saeculi 
XV ;  „Fieri  potest, «  inquit,  „ut  nascantur,  ex  retentio- 
»ne  illius  materiae,  quae  remanet  inter  pellem  et  prae- 
„putium  ex  actione  viri  cum  foeda  muliere.«  Et  alio 
loco:  „ Ulcera  virgae  fiunt  ex  apostemate,  aut  ex  in- 
„ordinata  fricatione,  aut  ex  inordinato  tactu.<s  Tum  di¬ 
versam  eorum  naturam  tractat,  monitisque  discipulis, 
ne  stiptica  prius  adhibeant  quam  purgantia  dederint, 
sub  finem  maximam  munditiem  et  ablutiones  post  coi¬ 
tum  suspectum  commendat. 

Becket  (priori  saeculi  XV.  dimidio)  locum  af¬ 
fert,  quo  plures  se  novisse  viros  narrat,  inque  his 
Joannem  de  Gaunt,  Lancastriae  ducem,  qui  ge¬ 
nitalium  putridine  „per  frequentationem  mulierum  cau- 
>>sata«  sint absumti,  (Astrue,  de  morbis  venereis,  lib. 
I,  cap.  VII.) 

Hi  sunt  loci  maximi  inter  reliquos  momenti,  quos, 
huc  referendos,  in  medicorum  antiqui  temporis  ac  aeta¬ 
tis  mediae  scriptis  reperi.  Apud  Hippocratem,  Cor¬ 
nelium  Celsum  et  qui  sunt  reliqui,  simplicem  vi¬ 
demus  ulcerum  descriptionem,  eorumque  curationem 
non  minus  simplicem  atque  celerem;  nec  vero  eorum 
quisquam  cum  foeda  muliere  coitu  oriri  ea  dicit,  quod 
a  Guilielmo,  demum  deSaliceto  primo  pronuntia¬ 
tum  legimus,  assentientibus  qui  eum  sequuntur,  nec 
tamen  ullo  eorum  coitum  impurum  horum  ulcerum  et 

glandularum  inguinalium  inflammationum  causam  om^ 
niilm  unam  esse  dicente. 

At  vero  quaeritur ,  num  ex  descriptionibus  horum 
ulcerum $  quales  apud  Hippocratem,  Celsum  et 
reliquos  antiquissimorum  temporum  medicos  leguntur, 
eorum  naturam  fuisse  syphiliticam  colligi  possit?  Mi¬ 
nime  istud  quidem* 

Hippocratemne,  observatorem  diligentissimum 
et  sagacissimum  symptomata  secundariorum  morborum  sy¬ 
philiticorum  maxime  peculiaria  ignorasse  ?  Celsumne, 
auctorem  verbocissimum,  morbum  tam  crebrum,  qualem 
syphilidem  apud  Romanos  libidinibus  delicatissimos 
fuisse  futuram  existimari  licet ,  silentio  praeteriisse  ? 
Ante  saeculi  XIII.  dimidium  id  medicorum  nulli  in  men¬ 
tem  venit,  ut  genitalium  ulcera  et  glandularum  inguina¬ 
lium  inflammationes  coitui  impuro  attribueret  >,  quem  ta¬ 
men  inde  ab  hoc  tempore  plurimi  in  istarum  affectio¬ 
num  causis  numerant.  Itaque  qui  locis,  de  quibus  di¬ 
ximus,  usi,  summam  s}^philidis  vetustatem  probare  stu¬ 
dent,  nihil,  quantum  equidem  censeo,  hac  re  profi¬ 
ciunt.  Ulcera  et  glandularum  inflammationes  quum  toto 
corpore  omnibus  temporibus ,  quid  ni  in  pene  quoque 
exstiterint  ?  quid  ni  etiam  consensuales  vel  primitivas 
glandularum  inguinalium  inflammationes  exstitisse  pute¬ 
mus  ?  Ulcera  autem  simplicia  et  spongiosa  et  phagadae- 
nica  et  gangraenosa  in  pene  exstitisse  nec  mirum  nec 
novum,  si  quidem  fieri  potest,  ut  singula  ulcera  in  di¬ 
versis  corporis  partibus  propter  causas  vel  exteriores 
vel  interiores,  naturam  assumant  diversam.  Quanto  ma¬ 
gis  in  pene,  quippe  qui,  ut  organon  nervosissimum  ac 
vasculosissimum ,  saepissime  cuivis  abusui  et  vexationi 
sit  expositus.  Quam  facile  excoriationes  in  hoc  mem¬ 
bro  contrahantur ,  quam  saepe  pars  praeputii  interior 
herpetem  praeputialem  etc.  recipiat,  inter  omnes  con¬ 
stat»  (Ricord  in  praelectione  quondam  Parisiis  habita, 
coitum  rarissime  sine  aliqua ,  quamvis  levissima  exeo- 


15, 

iuatione  ih  tenero  glandis  epithelio  et  interiore  prafe- 
putii  parte  inlri  se  expertum  habere  dicebat.  Quam  ex» 
coriationem,  etsi  oculos  fugeret ,  adesse,  abluendo 
has  partes  acri  liquido,  solutione  calcariae  chloratae, 
urina  etc.  quemque  sibi  persuadere  posse ,  quo  facto 
ardorem  lenem  loco  aliquo  circumscripto  sentiri).  Quod 
si  igitur  mundities  necessaria  negligitur,  coitus  prae¬ 
cipue  cum  feminis  libidinosis  et  foedis  ,  fortasse  etiam 
leucorrhoea  laborantibus  vel  menstruantibus  frequen¬ 
tatur:  nil  proclivius,  quam  inflammationem  in  illis  par¬ 
tibus  excoriatis  vel  ulceribus  affectis  augeri ,  ulceraque 
fleri  impura,  steatodia,  imo  phagedenica  et  gangrae¬ 
nosa,  ita  ut  mors  ipsa  consequatur,  quin  vel  unum  luis 
sjrphiliticae  symptoma  apparuerit.  Quae  omnia  si  respe¬ 
xeris  ,  luem  syphiliticam  ante  saeculum  XV.  in  Eu¬ 
ropa  non  exstitisse,  nec  prioris  aetatis  medicorum  locis, 
qui  huic  sententiae  opponuntur,  quidquam  contra  pro¬ 
bari,  haud  difficile  colligas.  Quod  esse  verum,  inde  vel 
inaxime  perspicuum  est ,  omnemque  tollit  ambiguitatem, 
quod  major  medicorum  pars  ,  qui  eo ,  quo  morbus  iste 
erumpebat,  tempore  vixerunt  et  scripserunt,  novum 
eum  ex  omni  parte  esse  censent,  eamque  illius  adum¬ 
brationem  nobis  ante  oculos  ponunt,  quae  a  prioris  aeta¬ 
tis  ulcerum  descriptionibus,  quas  apud  medicos  arabi- 
cos  et  eorum  praedecessores  artisque  praeceptores  in¬ 
venimus,  mirum  in  modum  abhorreat,  quodque  Jo an¬ 
nes  de  Vigo  et  Fallo  pius  has  affectiones  geni¬ 
talium  noii  syphiliticas  etiam  post  eruptionem  luis  ve- 
nereae  commemorant,  pluribusque  locis  separatim  de¬ 
scribunt. 

Illud  denique  non  praetermittendum,  gonorrhoeam 
quoque  jam  inde  ab  antiquissimis  temporibus  exstitisse, 
nec  esse  dubium,  quin  et  ipsa  genitalium  affectiones, 
de  quibus  supra  diximus,  saepe  concitaverit,  qua  de 
re  capite  insequenti  accuratius  exponere  in  animo  esta 

CAPUT  XXI. 

Profluvia  gonorrhoica  ab  antiquissimo  inde  tempo¬ 
re  usque  ad  Balfour  et  Tode,  sive  annum 

1774. 

Gonorrhoeae  virulentae ,  purulento  -  mucosi  et 
contagiosi  urethrae  profluvii  vestigia  usque  ad  prima 
antiquitatis  tempora  nos  deducunt,  Sunt  medici ,  inque 
his  Dr.  Eisenmann,  quibus  plures  veteris  testamen¬ 
ti  locos  Qib.  III,  Mosis,  cap.  15  ;  lib.  II.  Samuelis, 
cap.  3.)  ubi  de  similibus  profluviis  sermo  est,  ad  mor¬ 
bum,  de  quo  quaerimus ,  referre  haud  displaceat.  Etiam 
Herodotus  morbi  cujusdam  mentionem  facit,  quo 
Scythae,  in  Aegyptum  progressuri,  correpti  esse  dicun¬ 
tur,  quem  inter  atque  eum,  de  quo  loquimur,  quandam 
esse  similitudinem  haud  ita  absonum  videtur.  Hippo¬ 
crates  quoque  eum  describit,  quin  tamen,  quae  ejus 
fuerit  natura,  ad  liquidum  perducat.  Inter  alia  et  hoc 
dicit:  „  Assidua  equitatione  profluvia  vel  tumores  sibi 
^contrahunt  genitalium,  quae  tum  adeo  sensilia  sunt, 
»ut  vix  tactum  tolerent,  et  propter  frigus  ac  languitu- 
„dihem  a  coitu  abhorreant,  nec  quidquam  magis  exop¬ 
tent,  quam  ut  virilitate  priventur.  “  Commemoratione 
dignum  videtur,  quod  ditissimus  quisque  inter  Scythas 
hoc  morbo  est  correptus,  eumque  igitur  nimia  equita¬ 
tione,  venatione  atque  coitu  ortum  esse  existimare  li¬ 
cet.  Apud  Corn.  Celsum  hunc  locum  reperimus: 
»Est  etiam  circa  naturalia  vitium  nimia  profusio  semi- 
»nis  etct  Qib.  IV.  cap.  21.)  Salutares  autem  in  hoc 
affectu  laudat  perfusiones,  natationes  quam  frigidissi¬ 
mas  ,  remedia  adstringentia ,  et  denique  ne  quis  supi¬ 
nus  dormiat,  monet.  Itaque  dubium  est,  utrum  de  sim¬ 
plici  seminis  profusione  an  de  gonorrhoea  loquatur.  Apud 
eundem  hic  locus  est  multo  magis  perspicuus:  ^Profluit 
^interdum  pituita  multa,  sanies  tenuis  malique  odoris, 


^non  cocta  aut  aquae  similis  ,  in  qua  caro  recens  Iota 
»est?  doloresque  hic  locus  et  punctiones  habet.  Id  ge- 
»nus  ,  quamvis  inter  purulenta  est,  tamen  levibus  me- 
>,dicamentis  curandum  est.“ 

Largiorem  notionum  copiam  medici  arabici  nobis  sup¬ 
peditant,  quum  genitalium  morbi  tunc  temporis  apud  popu¬ 
los  orientales  frequentiores  essent, quam  apud  occidentales. 

Apud  Mesue  duo  sunt  loci  huc  aperte  referendi: 
» Pruritus  in  virga  accidit  ex  materia  acuta  salsa  —  quan- 
»doque  tendit  per  canalem  ejus,  et  tunc  accidit  titillatio 
»in  virga,  et  fit  erectio  ejus  ad  modum  pruritus  matri¬ 
cis,  ex  quo  muliebribus  accidit  priapismus  et  immo- 
»derati  coitus  desiderium.  Et  plurimum  est  causa  dolo- 
»ris,  quum  valde  acuta  fuerit  et  pungens  et  ulcerans  et 
»fit  dolor  ex  ea  et  ex  ventositate  interclusa  in  concavi¬ 
tate  hervorum  vel  ex  apostemate.  “  Tum  dicit:  »de 
apostematibus  virgae  et  corrosione  ejust  »§i  vero  in 
»via  et  ductu  urinae  ulcera  fiunt,  cognoscuntur  ex  do¬ 
to  re  magis  in  urinae  egressione  et  sanie  egrediente 
»ante  urinam.  Et  si  fit  apostema  in  via  et  ductu  urinae, 
»dolorerit  quum  stranguria  prius,  deinde  facta  sanie  et 
»erupta,  solvitur  pustula  et  stranguria, “  (Eodem  loco,) 

Jam  hic  omnia  pathognomonica  gonorrhoeae  symp¬ 
tomata  videmus  esse  conjuncta:  d}^suriam,  profluvia  ex 
urethra,  erectiones  dolentes,  nec  nisi  causa,  qua  exsistant, 
infectio  ac  propagatio  per  coitum  in  obscuro  relinquitur. 

Rhazes  (saeculo  X.),  Almansoris  regis  me¬ 
dicus,  in  libro  »de  memorabilibus,»  cap.  1.,  similem 
dedit  adumbrationem,  et  Haly  Abbas  (saeculo  X.) 
gonorrhoeam  accurate  describit,  »Quae  in  virga  fiunt 
»passiones  inquit,  »aliae  in  ipsius  corpore,  aliae 
»in  meatibus  accidunt.  Opilatio  autem ,  quae  meatui 
»accidit,  aut  ex  humore  fit  grosso  viscoso,  qui  ei  invi- 
»scatur,  aut  ex  ulcere,  significaturque  urinae  ardore, 
»et  exeundi  difficultate,  et  humore,  qui  erit,  grosso, 
»aut  sanie  et  sanguine  ulcerisque  spasmis  etc.a  Ex’ his, 

quae  hucusque  a  me  congesta  et  ante  literatorum  homi¬ 
num  oculos  posita  sunt  ex  veterum  scriptis  documenta, 
illud  certe  sequitur,  ut,  eos  morbum  novisse,  ei,  de 
quo  quaerimus,  non  dissimilem,  prope  ad  verum  accedat* 

Certissima  autem  gonorrhoici  urethrae  profluvii 
symptomata  eorumque  accuratissimam  descriptionem  in 
Arabistarum  sive  medii  aevi  medicorum  et  chirurgico¬ 
rum  scriptis  invenimus.  Gariopontus,  scholae  Saler¬ 
nitanae  medicus  (saeculo  XI.),  gonorrhoeam  hunc  in 
modum  describit:  »Est  passio  vesicae  et  veretri,  quam 
»qui  patiuntur,  seminis  lapsu  vexantur  creberrime  sine 
sulla  retentione.  —  Et  diffundunt  urinam  tenuem,  ru- 
sbicundam  et  acerrimam:  et  aquosum  et  humorosum 
ssemen  multum  frequenter  et  sponte  projicitur  et 
»non  tardatur  post  urinae  diffusionem  cum  morsu  fa¬ 
rctam,  unde  debiles  fiunt  etc.a 

Valescus  de  Tharanta  locum  aperte  ad  ure¬ 
thrae  profluvium  referendum  affert  hunc:  >?Si  ulcus  fue- 
»rit  intra  substantiam  virgae  in  meatibus  ejus,  curetur 
»ut  ulcus  vesicae,  praecipue  cum  syringa,  quae  non 
^multum  intus  penetret^  (Philon,  lib.  VI.  cap.  VI.). 
Alio  loco  de  ardore  urinae  ita  loquitur:  ^Tantus  dolor 
sin  urinando,  quod  videtur,  quod  ignis  transeat  per  coi¬ 
llum  vesicae  et  virgam,  et  quod  ardeat.^ 

Magni  momenti  est  edictum  ab  Johanna,  utrius- 
que  Siciliae  regina,  in  Avenionensium  observantiam  pu¬ 
blicatum  (anno  1347),  quod  Astrue  in  latinam linguam 
transtulit  et  §.  4.  ita  dicit :  » Jubet  regina  Sabbato  quo¬ 
slibet  a  Bayliva  una  cum  Chirurgo  a  Consulibus  pro- 
sposito  mulieres  meritorias  singulas  lustrari ,  quot- 
s  cumque  in  Lupanari  prostant.  Et  si  qua  scortatione 
^aegritudinem  ullam  contraxerit,  a  caeteris  seponi  ut 
sseorsim  habitet,  ne  sui  copiam  facere  possit,  ut  morbi 
spraecaveantur ,  qui  a  juvenibus  possunt  concipi.^ 
(Astrue  de  morbis  vener.  lib.  I.  cap.  VII.) 

Etiam  certius  est  edictum  anni  1430,  quod  idem 

B  e  c  k  e  t  nobis  conservavit.  Maximum  prae  se  fert  severi¬ 
tatem,  quippe  omnibus,  qui  puellam  hoc  morbo  infe¬ 
ctam  in  publico  libidinum  deversorio  habeant,  centum 
Schillingorum,  quos  dicunt,  mulctam  minatur. 

Gonorrhoeae  nomen  etiam  illo,  quo  lues  syphili¬ 
tica  proruperit,  tempore  non  ex  omnibus  medicorum 
scriptis  abiisse,  sed  ejus  etiam  saeculi  XVL  initio, 
quamvis  Astrue  et  Freind  contradicant  (Astrue 
gonorrhoeam  intra  ann.  1540  et  1550,  quod  fere  in¬ 
credibile  est,  erupisse  contendit),  ut  morbi  proprii  men¬ 
tionem  fieri,  et  Par  accisum  anno  1528  vel  1529 
vere  primum  verbis  perspicuis  atque  dilucidis  luis  ve- 
nereae  symptoma  eam  designasse  legitur.  Quod  quam¬ 
quam  ita  se  habet,  tamen  est,  quod  miremur,  gonor¬ 
rhoeam  post  eruptionem  luis  venereae  ab  historicis  et 
medicis  rarissime  commemorari.  Hoc  vero  propterea 
factum  esse  putamus,  quod  illius  temporis  medici,  novae 
luis,  quam  epidemiam  haberent,  eruptione  attoniti,  om¬ 
nem  mentem  atque  cogitationem  in  istum  morbum  inten¬ 
derent,  atque  hanc  ob  rem  gonorrhoeam,  quoad  patho- 
logiam  non  minus  quam  therapiam  jam  dudum  cognitam 
atque  perspectam,  in  oblivionem  esse  aductam.  Deinde, 
quum  magis  magisque  appareret,  morbum  non  epidemice 
propagari,  sed  nonnisi  per  contagium  et  infectionem 
directam,  primumque  commutationes  topicas  atque  per¬ 
turbationes,  sequentibus  utique  generalibus  subinde 
symptomatibus,  provocare,  gonorrhoeae  quoque  medi¬ 
cis  aegrorum  genitalia  examinantibus  denuo  in  mentem 
veniebat,  quum  in  ejusmodi  quaestionibus  gonorrhoeam 
ulceribus  syphiliticis  adjunctam  iis  saepe  in  eodem 
aegroto  occurisse,  verisimile  sit.  Prima  igitur  luis  vene¬ 
reae  periodo,  quae  annos  complectitur  viginti,  medici 
eam  tractantes,  gonorrhoeae,  quam  jam  ante  luis  erup¬ 
tionem  exstitisse  memoriam  tenerent,  nullam  faciebant 
mentionem,  sed  eam  accuratissime  ab  ea  distinquebant, 
et  alia  eaque  simplicissima  ratione  curabant.  Posteriore 

vero  tempore,  quum  gonorrhoeam  jam  ante  luis  erup¬ 
tionem  minime  ignotum  fuisse  medicis  memoria  excide¬ 
ret  .  quum  iuis  venereae  et  gonorrhoeae  symptomata 
topica  saepe  conjuncta  apparerent,  ipsaeque  pustulae 
atque  luis  syphiliticae  ulcera  in  exterioribus  et  interio¬ 
ribus  genitalium  partibus  praetermitterentur:  gonor¬ 
rhoea,  ut  gallica,  luis  universalis,  quae  sequebatur, 
causa  atque  origo  falso  designata,  et  a  Paracelso 
lui  s}rphiliticae ,  tanquam  pars  in  ea  inhaerens ,  est  ad- 
scripta. 

Ab  illo  inde  tempore  ducentos  amplius  annos  eam, 
nullo  contradicente,  ut  luis  s}rphiliticae  symptoma,  id- 
que  frequentissimum,  in  omnibus  libris  et  ab  omnibus 
omnium  universatum  artis  medicae  professoribus  com¬ 
probatam  esse  scimus,  donec  B  al  f  o  u  r  (176?)  et  Clem. 
Tode  (1774)  contagiorum  venereorum  differentiam 
in  controversiam  vocarunt,  ad  quam  nunc  recurremus. 


CAPUT  IV. 

Differentia  contagii  syphilitici  et  gonorrhoici  argu¬ 
mentis  probanda. 

W.  Cockburn,  0he  symptoms ,  nature ,  cause 
and  cure  of  gonorrhoea,  London  1715)  quamquam  con¬ 
tagium  gonnorrhoicum  a  syphilitico  nonnihil  certe  difer- 
re  se  existimare  dicit,  ut  quod  in  vegetabilia  acidi  in¬ 
star  reagat,  P.  Fabro  autem  (essai  sur  les  maladies 
veneriennes.  Paris.  1748)  id  laudi  vertendum  est, 
quod  primus  ad  morbos  secundarios  eosque  diversos, 
rem  maximi  ad  argumentationem  pro  differentia  momen¬ 
ti  ,  animum  advertit ;  tamen  neuter  eorum  aperte  con¬ 
tagiorum  differentiae  partes  suscepit,  sed  uterque  uno 
(s3  rphilitico)  contagio  stetit  nec  opiniones  temere  concep¬ 
tas  temporumque  diuturnitate  confirmatas  convellere 
ausus  est.  Balfour  demum  et  post  eum  H alie s  et 

Eliis  esse  gonorrhoeam  syphiliticam  negabant,  nec 
luem  veneream  unquam  subsequi ,  nec  ad  eam  (gonor¬ 
rhoeam)  curandam  mercurio  opus  esse  contendebant. 
(Ch.  Hales,  a  letter  containing  new  thoughts  and 
observations  in  the  cure  of  the  veneral  gonorrhoea. 
London  1770).  Cui  sententiae  quum  medici  quidem 
vehementer  repugnarent,  D  u  n  c  a  n  vero  et  T  o  d  e  eam 
sequerentur;  certamen  pro  differentia  contraque  eam  in 
Germania  quoque  percrebuit,  differentiaeque  defensores, 
quorum  primum  locum  tenebat  Benjaminus  Bell  supe¬ 
riores  discessuri  esse  videntur.  (Oesterlein  histo- 
risch-kritische  Darstellung  des  Streits  uber  die  Einh. 
oder  Mehr.  der  ven.  Contagien.  Stuttg.  1836). 

Quare  factum  est,  ut  societas  medicinalis  Veson- 
tina  hanc  quaestionem  dissolvendam  publicae  concer¬ 
tationi  proponeret,  etHernandezio,  qui  inoculatio¬ 
ne  nixus,  differentiae  causam  amplectebatur,  praemium 
tribueret.  (Essai  analytique  sur  la  non  —  identite  des 
virus  gonorrhoique  et  syphilitique  par  J.  F.  H  er  nan¬ 
de  z.  Toulon  1 812).  Continuabant  autem  inoculationem 
contagii  gonorrhoici  et  syphilitici  Ricord,  Mairion, 
Fricke  etc.  eaque  re  argumenta  ad  differentiam  fir¬ 
mandam  gravissima  congerebant.  Quod  ad  morbos  go¬ 
norrhoeae  secundarios  attinet,  ad  eos  jam  Fabrum 
(1748)  animum  advertisse  supra  jam  dictum  est  5  ube¬ 
rius  autem  de  iis  disseruit  Benjaminus  Bell.  Post  eum 
de  Autenrieth  (v.  Autenrieth,  allgemeine  Scro- 
pheln  von  Trippergift$  in  den  Tiibinger  Blattera  Bd.  I. 
Hft.  II.  1815)  et  Ritter  (Darstellung  der  Aehnlich- 
keit  und  Verschiedenheit,  die  zwischen  der  Schanker- 
und  Tripperseuche  wahrgenommen  wird;  Leipzig  1819.) 
et  E  i  s  e  n  m  a  n  n  (der  Tripper  u.  s.  w.)  doctrinam  de  mor¬ 
bis  gouorrhoicis  consecutivis  et  de  dyscrasia  gonorrhoi- 
ca  particulari  observationibus  suis  ad  rei  medicae  ar¬ 
tem  ac  praecepta  revocarunt,  atque  gravissimam  in  ar¬ 
gumentatione  pro  differentia  propositionem  rationibus  fir- 

missimis  ita  probarunt,  ut  infirmari  amplius  nequeat. 
Jam  his  paucis  praemissis  ad  ipsam  pro  differentia  ar¬ 
gumentationem  redeo.  Distribuuntur  autem  ea,  quibus 
argumentatio  atque  sententia  mea  nititur  in  paragraphos 
quinque  : 

J.  Origo  utriusque  contagii  diversa  et  historiae  do¬ 
cumentis  probata,  eorumque  aetas,  in  Europa 
certe  dispar. 

II.  Eorum  differentia  quod  attinet  ad  symptomato- 
logiam  atque  sedem  morborum,  qui  per  ea  ex¬ 
citantur,  primariorum,  horumque  secreta, 

III,  Morborum  utriusque  contagii  secundariorum 
comparatio. 

IV.  Therapiae  utriusque  morbi  ratio  longa  diversa. 

V.  Inoculationis  eventus. 

§.  1. 

Origo  utriusque  contagii  diversa  et  historiae  do¬ 
cumentis  probata  ,  eorumque  aetas  in  Europa  certe 
dispar. 

Fuisse ,  qui  luem  syphiliticam  morbum  minime 
novum  esse  putarent,  sed  eam  jam  diu  ante  saecul.  XV. 
finem  exstitisse,  adeoque  ad  prima  quaeque  generis 
humani  tempora  recidere  contenderent ,  supra  dictum 
est.  Quorum  sententiam  ab  omni  veritate  abhorrere  et 
ab  omni  fidei  historicae  praesidio  esse  destitutam,  capite 
II.  ad  liquidum  perduximus,  et  affectiones  genitalium 
ulcerosas  jam  ante  luis  venereae  eruptionem ,  quin 
etiam  antiquissimis  temporibus  exstitisse,  nec  tamen 
ab  ulceribus  in  aliis  corporis  partibus  natura  sua 
diversas  fuisse,  ne  vel  minima  quidem  ex  parte  in  am¬ 
biguo  reliquimus*  Quum  loci  quidem  a  nobis  afferantur, 
ex  quibus  varias  ulcerum  consecutiones  plane  respi¬ 
cere  liceat,  tumen  ne  semel  factum  esse  videmus,  ut 
ante  finem  saeculi  XV.  ejusmodi  morbum  topicum  lues 

syphilitica  secundaria  subsoqueretur.  (S  p  r  e  n g  e  1  ,  Ge- 
schichte  der  Arzneikunde.  Th.  II.  S.  525).  I  t  vero  no¬ 
bis  non  contingit,  ut,  quae  sit  luis  venereae  patria,  sive 
locus,  ex  quo  primo  sit  profecta,  historiae  documentis 
confirmaremus,  ita  altera  ex  parte  non  magni  ad  diffe¬ 
rentiam  probandam  momenti  est ,  utrum  in  India  occi¬ 
dentali  vel  in  Africa  exorta,  an  in  Europa  ex  lepra  vel 
sua  sponte  evoluta  sit.  Illud  quidem  constat,  luem  sy¬ 
philiticam  morbum  fuisse  in  Europa  novum,  nec  un¬ 
quam  ante  hac  observatum  5  eumque  symptomatibus  ex 
omni  parte  propriis  sub  finem  saeculi  XV.  testibus 
cunctis  illius  temporis  medicis  atque  historicis  ex¬ 
stitisse. 

At  luis  gonorrhoicac  originem  ad  terras  orientales 
esse  referendam,  verisimillimum  est,  testantibus,  quos 
capite  III,  attulimus  veteris  testamenti  locis,  utpote  in 
quibus  aperte  de  urethrae  profluvio  eoque  contagioso 
sermo  sit.  Patet  hinc,  luem  gonorrhoicam  sub  forma 
gonorrhoeae  virulentae,  jam  diu  ante  eruptionem  luis 
venereae  exstitisse,  sed  inter  primam  hujus  propagatio¬ 
nem  parum  quidem  observatam  atque  descriptam,  nec 
tamen  non  esse  repertam.  Posteriori  quoque  tempore 
lues  gonorrhoica  minime  evanuit ,  et  symptomata  sua 
pathogmonica  jam  aevo  medio  egregie  descripta  perpe¬ 
tua  usque  ad  nostram  aetatem  conservavit.  Ex  quibus 
omnibus  haud  dubie  colligere  licet  originem  diversam 
aetatemque  disparem  historiae  documentis  confirmatam, 
satis  magni  ad  differentiam  probandam  esse  momenti. 

Eorum  differentfa ,  quod  attinet  ad  symptomatolo- 
giam,  atque  sedem  morborum,  qui  per  ea  exci¬ 
tantur,  primariorum,  horum  que  secreta. 

Primaria  luis  syphiliticae  forma  est  pustulosa.  Sub 
hac  igitur  forma  in  glande  penis,  vel  in  praeputio,  in- 

teriori  praesertim  illius  parte  mucosa,  fere  appareret, 
nisi  syphilis  primaria  per  coitum  plerumque  propaga¬ 
retur,  quo  initio  saepissime  excoriationes  exsistere  su¬ 
pra  docuimus,  ita  ut  in  locis  excoriatis  directo  infectis, 
pro  pustulis  syphiliticis  altera  continuo  syphilidis  forma, 
sive  ulcus  syphiliticum  (Chancre  d’emblee)  appareat. 
His  igitur  ex  causis  quibus  accedit,  quod  aegrotantes 
interdum  formam  primariam  (pustulosam)  praetermit¬ 
tunt,  vel  pustulam  in  loco  prurienti  scabendo  aperiunt, 
vel  sero ,  pustula  jam  sua  sponte  rupta,  medicum  con¬ 
sulunt  —  his  inquam  ex  causis  fit,  ut  forma  primaria 
raro  tantum  observetur,  nisi  eam  per  inoculationem 
provocamus. 

Altera  igitur  eaque  frequentissima  luis  syphiliticae 
forma  ulcus  est  syphiliticum,  cujus  accuratissima  de¬ 
scriptio  in  omnibus  manualibus  invenitur» 

Quamquam  vero  in  iis  omnia  ac  singula  sympto¬ 
mata  enumerata  legimus,  quae  in  hujusmodi  ulcere  ap¬ 
parere  debeant,  ut  sit  syphiliticum,  ut  verum  ulcus 
Hunteri,  ut  natura  sua  proprium :  tamen  haec  sym¬ 
ptomata  maximam  partem  fortuita  sunt,  quippe  quae  ad 
ulcerum  aspectum,  eorumque  colorem,  formam,  duri¬ 
tiem  pertinent,  atque  ex  quibus  ad  diagnosin  consti¬ 
tuendam  nil  prorsus  certi  inteliigatur ,  quum  fieri  pos¬ 
sit,  ut  alia  quoque  ulcera  haec  symptomata  omnia  con¬ 
juncta  contineant,  quin  tamen  sint  syphilitica,  quumque 
adeo  ope  praeparatorum  plumbi,  et  lapidis  infernalis  et 
aquae  frigidae  cuicunque  ulceri  tetrum  colorem,  mar¬ 
gines  steatodes  ac  laceros,  fundum  durum  et  excavatum 
impertire  possimus.  Ceterum  haec  sj  mptomatologia  ad 
differentiam  morborum  et  contagiorum,  de  quibus  sermo 
est,  probandum,  omnino  opus  non  est,  Satis  habemus, 
ut  formam  luis  syphiliticae  primariam  esse  pustulosam 
sciamus ,  nisi  loci  excoriati  contagio  inficiantur  5  quod 
enim  ubi  fit,  forma  ulcerosa  continuo  apparet.  Haec 

autem  ulcera  vel  cuti  vel  telae  cellulosae  subcuta¬ 
neae  insidunt. 

Contagii  syphilitici  vehiculum  et  gestor  pus  est, 
quod  medici  tam  diligenter  atque  accurate  describunt,  ut 
revera  semper  unum  idemque  putes.  Est  pus  illud  con¬ 
tagii  syphilitici  vehiculum,  si  modo  loci  excoriati  atque 
ulcerosi  secretum  hoc  nomine  apellare  velimus,  sed  co¬ 
lor  et  consistentia  et  odor  non  ex  principio  specifico  pen¬ 
dent,  sed  ex  inflammationis  gradu,  qui  et  ipse  ex  va¬ 
riis  pendet  causis ,  tam  interioribus  quam  exterioribus. 
Unde  sequitur,  ut  ulceris  syphilitici  secretum  non  mi¬ 
nus  quam  alius  cujusvis  a  pure  bono  usque  ad  saniem 
liquidam  variet.  Secretum  syphiliticum  in  vegetabilia 
acidi  kistar  reagere  dicitur,  atque  in  avicularum  fauces 
immissum  eas  necare,  floresque  reddere  deflorescentes 
etc.  (A  ttenhofer  in  der  russischen  Sammlung  fur 
Natur-  und  Heilkunde,  B.  I.) 

Jam  ut  ad  luem  gonorrhoicam  transeamus,  forma 
ejus  primaria  est  gonorrhoea  virulenta.  Primum  ejus 
symptoma  est  urethrae fossae  imprimis  navicularis 
pruritus  topicus,  certo  quodam  contagio  provocatus, 
atque  titillatione  indicatus.  Tum  congestio  oritur  durans, 
quam  calor  et  ardor  lenis  in  minctione  sequitur  5  brevi 
autem  inflammatio  evoluta  ex  organica  plastice  commu¬ 
tata  cognoscitur.  Insidit  autem  morbus  mucosa  urethrae 
membrana  ejusque  glandulis,  quae  in  statu  normali 
muci  puri,  synoviae  similis  non  majorem  copiam  secer¬ 
nunt  ,  quam  quae  rationi  physiologicae  satisfaciet )  et 
major  enim  copia  et  inflammatione  acrescente  purulen¬ 
tior  secernitur,  jamque  de  eo  idem  valet,  quod  de  alio 
quovis  membranae  mucosae  atque  inflammatae  secreto  $ 
nam  et  quantitas  ejus  et  color  et  consistentia  ab  inflam¬ 
mationis  gradu  pendet,  nec  nisi  odor  ei  proprius  per 
totum  decursum  sibi  constare  videtur.  Hoc  autem  se¬ 
cretum  in  alcalis  modum  reagere ,  et  inferioris  ordinis 

organismos  multo  minus,  quam  ulceris  syphilitici  secre¬ 
tum  infestare  dicitur. 

Saepe  autem  tit,  ut  utrumque  morbum  intumescen- 
tiae  glandulorum  inguinalium  consensuales  atque  inflam¬ 
mationes  comitentur.  Addendum  vero  insuper,  bubones 
sympathicos  ex  ulceribus  sj^philiticis  ad  pus  colligendum 
esse  propensiores ,  quod  cum  vehementia  irritationis , 
inflammationem  excitantis,  cohaerere  verisimile  est. 

Morbi  luis  gonorrhoicae  particulares  eique  proprii 
sunt  morbi  gonorrhoici,  quos  dicimus  consecutivi,  qui 
mediem  inter  luem  gonorrhoicam  primariam  et  dyscra- 
siam  gonorrhoicam  locum  tenent.  Quales  esse  cap.  I. 
dixi:  metastases  gonorrhoicas ,  ulcera  membranarum 
mucosarum  gonorrhoica  et  desorganisationes  sj^stematis 
genitalis  et  uropoetici  ex  gonorrhoea  virulenta.  Meta¬ 
stases  autem  gonorrhoicae,  quibus  Ophthalmia  gonorr¬ 
hoica  et  dacryo cystitis  gonorrhoica ,  et  otitis  gon.  et 
gonorrhoea  intestini  recti  etc, ,  tum  orchitis  et  prosta¬ 
titis  adnumerandae  sunt,  acutissime  decurrunt  nec  per 
dyscrasiam  gonorrhoicam  provocantur,  sed,  ut  gonorr¬ 
hoea  virulenta  urethrae,  ita  et  ipsae,  topicae  sunt,  ac 
vel  illius  suppressione  vel  occulta  quadam  singulorum 
organorum  affinitate  vitali  per  consensum  exsistunt.  Sub 
utroque  autem  casu  vel  gradaria  proclivitas  participandi 
primarii  morbii  processum  vel  dispositio  ad  omnem  pro¬ 
cessura  suscipiendum  fortasse  aut  ab  organorum  vicini¬ 
tate  aut  structurae  similitudine,  aut  functionis  analogia 
pendet.  — 

Etiam  ulcera  membranarum  mucosarum  gonorrhoica 
et  desorganisationes  ex  gonorrhoea  virulenta  systematis 
genitalis  et  uropoetici  modo  topica  sunt,  modo  cum 
dyscrasia  gonorrhoica  conjuncta. 

Jam  igitur  quum  summam  utriusque  morbi  proces¬ 
sus  in  nuce  quasi  exposuerimus,  non  possumus,  quin 
interrogemus,  num  duo  aliorum,  praeter  hos,  morborum 
processus  observari  liceat ,  qui  in  iisdem  organis  adeo- 

que  saepe  eodem  tempore  decurrentes ,  tam  manifestam 
differentiam  prae  se  ferant? 

\ 

§.  3. 

Morborum  utriusque  contagii  secundariorum  com¬ 
paratio. 

Lues  syphilitica  et  gonorrhoica  primaria,  ut  erasis 
organismi  commutandae  vim  habent,  ita  utraque  dys- 
crasias  proprias ,  inter  se  non  minus ,  quam  primariae 
eorum  formae,  diversas  provocare  possunt.  Omnia  vero 
contagia,  sive  vim  ad  organismum  acutam  sive  chroni¬ 
cam  exhibent,  contagia  fiunt  atque  sunt  eo,  quod  ac¬ 
cedentibus  ad  sui  ipsorum  procreationem  causis  neces¬ 
sariis  ipsa  se  constituere  possunt.  Per  se  ipsa  quidem 
sensibus  non  percipiuntur  5  sed  certis  quibusdam  morbo¬ 
rum  formis,  quorum  secreta  contagiorum  vehicula  sunt, 
sub  oculos  cadunt  et  cognoscuntur.  Atque  quum  alia 
maxime  sint  volubilia  ipsoque  aere  pro  vehiculo  (ge¬ 
store)  utantur,  alia  tamquam  glebae  adseripta,  nonnisi 
per  contactum  directum  adeoque  inoculationem  ipsam 
communicentur:  intelligitur,  cur  diversa  ratione  pro¬ 
pagentur.  Duplici  enim  via  ad  organismum  accedunt, 
quum  aut  per  respirationem  a  mucosa  bronchiorum 
membrana ,  aut  per  contactum  ab  integumentis  commu¬ 
nibus  recipiantur.  Sub  priori  casu,  si  modo  non  con¬ 
tinuo  mors  sequatur,  per  organismi  molimina  topica 
fiunt ,  sub  altera  vero  topica  manent.  Ubi  semel  orga¬ 
nismo  insederunt,  vitae  quasi  suae  periodos  perpetuo 
expansionis  tentamine  conficiunt.  Organismus  contra 
omni  virium  intentione  infestos  sibi  advenas  in  super¬ 
ficie,  tamquam  in  extremis  finibus  retinere  et  prorsus 
denique  depellere  studet.  Quod  ei  vel  soli,  vel  medi¬ 
camentorum  auxilio  contigerit,  ad  pristinam  integritatem 
redit.  At  si  morbi  secretum ,  quod  resorbuit,  extrudere 
nequit ,  si  excretionis  facultas  debilitata  vel  excretio 

aliqua  subito  turbata  vel  impedita  est:  morbi  secretum 
remanens,  dyscrasiam  certam  quandam  efficit.  Quae  dy- 
scrasia  sanguinis  sub  propriis  morborum  Q quos  dicimus 
secundarios)  formis  apparet,  in  quibus  primaria  eorum 
natura  particularis  exstincta  est,  nec  nisi  organismi  com¬ 
mutatio  ab  eo  exorta  fcrasis  quaedam  abnormis  et,  quae 
ab  ea  provocatur,  plastice  organica  proprie  mutata) 
permanet  et  sub  certis  quibusdam  morborum  formis  ap¬ 
paret.  Qua  propter  metastases  gonorrhoicae  et  desor- 
ganisationes  gonorrhoicae  vel  ulcera  membranarum  mu¬ 
cosarum  gonorrhoica  non  dyscrasiae  gonorrhoicae  ad- 
numeranda,  sed  formae  morbi  consecutivae  quidem  sed 
topicae  habendae  sunt.  Quod  etiam  experientia  probari 
infra  videbimus,  ubi  de  inoculationis  eventu  sermo  erit. 

His  igitur  de  djscrasiarum  ex  contagiis  evolutione 
praemissis,  jam  ad  dyscrasias,  de  quarum  utraque  quae¬ 
ritur,  redimus,  ac  primum  id  quasi  sua  sponte  sequi¬ 
tur  ,  ut  dyscrasiae ,  ex  primariis  morborum  formis  na¬ 
tura  sua  diversissimis  ortae,  et  ipsae  sub  formis  appa¬ 
reant  plane  diversis.  Quod  ut  demonstremus  formas 
dyscrasiae  syphiliticae  et  gonorrhoicae  principales  in¬ 
ter  se  comparabimus. 

Formae  autem ,  sub  quibus  dyscrasia  syphilitica 
plerumque  exsistit,  sunt:  ulcera  in  faucibus  et  naso, 
inflammatio  atque  exulceratio  glandularum  lymphatica¬ 
rum  inguinalium,  rarius  vero  axillarium  etc. ,  tum  pe¬ 
riostitis  et  ostitis ,  caries ,  variae  exostosium  et  perio- 
stosium  formae,  dolores  osteocopi  nocturni,  exanthe¬ 
mata  maculosa,  pustulosa  et  tuberculosa,  Iritis  et  Ke¬ 
ratitis  etc.  Quibus  formis  similes  ubi  in  dyscrasia  go¬ 
norrhoica  invenimus? 

Ut  omittam  denas  fortasse  gonorrhoeas  in  singula 
ulcera  syphilitica  primaria,  et  centenas  dyscrasias  sy¬ 
philiticas  in  singulas  dyscrasias  gonorrhoicas  cadere, 
haec  omnia ,  ut  omittam ,  diversa  earum  natura  etiam 

Si  gonorrhoeae  processus  in  exteriori  cutis  parte 
decurrit  ,  herpes  gonorrhoicus,  exanthema  vesiculosum, 
apparet  cum  ulceribus  gonorrhoicis ,  scissuris ,  rhaga¬ 
dibus  et  cutis  exterioris  callositatibus  saepe  conjunctura. 
Ubi  vero  dyscrasia  tunicas  fibrosas  invadit  ,  rheuma¬ 
tismum  gonorrhoicum  et  arthritim  et  periostitim  gonor- 
rhoicam  gignit,  ex  qua  tamen  non  caries  sed  necrosis 
ossium  subjacentium  semper  nasci  dicitur.  Fieri  quoque 
potest  ,  ut  cordis  valvulae  et  membranae  ejus  serosae 
nervorumque  vaginae  ab  ea  invadantur,  eaque  varia 
cordis  vitia  neurosesque  gonorrhoicas ,  quas  novimus, 
concitet.  In  glandulis  vero  similibusque  organis  scir- 
rhosas  degenerationes ,  quales  sunt  degeneratio  pro¬ 
statae ,  testiculi,  provocat.  Forma  autem  dyscrasiae 
gonorrhoicae  memoratu  longe  dignissima  tubercula 
sunt  gonorrhoica  a  medicis  Ilitter,  Autenrieth, 
Schoenlein,  Eisenmann  descripta ,  quae  dum 
sanari  possent,  diu  dubitatum  est. 

Observationes  de  tuberculis  gonorrhoicis  accura¬ 
tissimas  Dr.  G i  e  1 1  (v.  Graf  e  und  v.  W  a  1 1  h  e  r’s 
Journal,  B.  XXIII,  Hft.  3,  $.447)  et  Jahn  (Ver- 
suche  fur  die  praktische  Heilkunde ,  S.  84)  nuper  in 
lucem  ediderunt,  nonnullosque  casus  prosperrimo  suc¬ 
cessu  tractatos  nobis  tradiderunt. 

Ceterum  quum  id  mihi  non  proposuerim,  ut  copio¬ 
sius  in  hoc  tractatu  de  singulis  morborum  formis  dispu¬ 
tarem  ,  quumque  eorum  symptomatologiam  ex  medico¬ 
rum  ,  quos  appellavi ,  scriptis  satis  notam  esse  existi¬ 
mare  liceat,  in  universum  eorum  differentiam  non  prae¬ 
termissam  velim ,  quae,  si  formas  utriusque  morbi  sine 
opinione  praejudicata  inter  se  comparaverimus,  cuivis 
sponte  apparebit. 

Jam  quum  hunc  paragraphum  ad  finem  perduxe¬ 
rim  ,  dyscrasiam  syphiliticam  degeneratam  paucis ,  si 
licet  commemorabo,  quam,  ne  quid  ommitterem,  in 
partitione  (capite  I.)  luis  syphiliticae  formis  adnume- 

ravi,  quamvis  eam  ad  differentiam  probandam  nullius 
momenti  esse  censeam.  Referuntur  autem  ad  eam  dy- 
scrasiae  syphiliticae  complicationes  cum  scrophulosi, 
arthriti,  hj^drargyrosi ,  lepra,  impetiginibus  etc. 

§.  4. 

Therapiae  utriusque  morbi  ratio  longe  diversa. 

Quod  fere  fit,  ut  medici  saepe  extrema  quaeque 
atque  opposita  amplectantur,  id  etiam  qua  ad  luem  sy¬ 
philiticam  mercurio  curandam  factum  videmus.  Quo 
quum  medici  per  aliquot  saecula ,  ut  remedio  primo  et 
quasi  panacea  quadam  uterentur,  jam  a  multis  eorum 
prorsus  rejicitur,  et  tanquam  medicamentum  valde  pe¬ 
riculosum  atque  perfidiosissimum  infamatur.  Immerito 
utrumque. 

Ut  enim  contendere  non  est  in  animo ,  luem  sy¬ 
philiticam  sine  mercurio  sanari  non  posse,  quam  saepe 
sine  illo  sanatam  esse  experientia  docet:  ita  eam  sae¬ 
pius  idque  celerius,  nec  certe  minus  tuto  adhibito  mer¬ 
curio  sanari  medicum,  qui  quidem  recte  vereque  sen¬ 
tiat,  esse  puto  nullum,  qui  neget.  Quod  idem  de  sy¬ 
philide  secundaria  affirmari  licet:  factum  quidem  esse, 
ut  mercurio  cederet,  factum  etiam,  ut  aliis  medicatio¬ 
nibus  ex  fundamento  quasi  sanaretur.  Utcunque  erit, 
una  tamen  fortasse  syphilidis  secundariae  forma  est, 
quae  curatione  per  mercurium  celeri  atque  exclusi va 
indigeat;  Iritidem  et  Keratitidem  syphiliticam.  Ad  quas 
curandas  nisi  antiphlogistica  cum  mercurialibus  alteran¬ 
tibus  apte  conjunguntur,  atque  hoc  modo  dyscrasia 
impeditur,  quominus  in  synechiam  distractionemque 
pupillae ,  in  exsudatum  inflammatorium  etc.  exeat ,  de 
oculo  aegroti  actum  est*. 

Alia  remedia  ad  varias  syphilidis  formas  curan¬ 
das  utilia  perspecta,  auri  sunt  praeparata  et  acida  mi¬ 
neralia,  Non  minus  vegetabilium  quorundam,  qualia 

sent  lignum  Guajaci,  radix  Sassaparillae  etc.,  decocta 
ad  syphilidem  tam  primariam  quam  secundariam  curan¬ 
dam  utilissima  praedicantnr,  atque  multis  sub  formulis 
in  officinas  nostras  inducta  sunt. 

Ec  quis  vero  medicus  uno  vel  altero  horum  reme¬ 
diorum  ad  gonorrhoeam  virulentam  curandum  opus  esse 
putabit?  ec  quis,  ut  putet,  metastases  ejus  rapidissi¬ 
mas  e.  g.  ophthalmiam  gonorrhoicam  hac  ratione  cu¬ 
rare  audebit? 

Gonorrhoeae  virulentae  in  stadio  inflammatorio  non¬ 
nisi  antiphlogistica  et  emolliens  atque  evacuans  curan¬ 
di  ratio  convenit,  quae  vero  prorsus  symptomatica  sit 
oportet ^  nam  neque  inflammationis  gradus  neque  ejus 
character  non  in  censum  venire  debet,  quo  facto,  quae 
remedia ,  ut  singulis  morbi  modificationibus  aptissima, 
ex  apparatu  antiphlogistico  promenda  sint,  recte  judi¬ 
cabitur,  in  quibus,  prout  res  se  habent,  etiam  nervi¬ 
no  -  antiphlogistica,  i.  e.  narcotica,  qualia  sunt:  opium, 
hyoscyamus,  aqua  laurocerasi  etc.,  locum  habere  pos¬ 
sunt.  Adjuvabitur  autem  curatio  diaeta  blanda  ac  sim¬ 
plicissima.  Quod  si  gonorrhoea  virulenta  chronica  facta 
est,  remedia  balsamica,  tonica,  adstringentia,  robo¬ 
rantia  desiderat  et  ipsas  injectiones  leniter  irritantes 
et  corrosivas.  In  metastasibus  igitur  prorsus  necessa¬ 
rium  est,  ut  antiphlogosi  efficacissima  et  remediis  de¬ 
rivantibus,  qualia  sunt:  laxantia,  vesicantia  etc. rapidis 
destructionibus,  quas  morbi  venenum  minatur,  occur¬ 
ramus.  Adjuvetur  denique  morbi  tentamen  ad  organum 
primum  occupatum,  urethrae  profluvium  suppressum  ir¬ 
ritamentis  topicis  denuo  provocetur,  imminutum  au¬ 
geatur.  Ulcera  gonorrhoica  membranarum  mucosarum 
simplicium  ulcerum  curationem  desiderant.  Desorgani- 
sationes  systematis  genitalis  et  uropoetici  nisi  cum  dy- 
scrasia  gonorrhoica  conjunctae  neque  ex  ea  ortae  sunt, 
ope  chirurgica  rei  convenienti  vincentur.  In  variis 
dyscrasiae  gonorrhoicae  formis  medicamenta  diversis- 

sima,  sed  frustra  ea  quidem,  sunt  adhibita.  A  uten¬ 
ti  e  th  barytam  muriaticam  cum  opio  et  cicuta  propo¬ 
suit;  Berg  mercurium  praecipitatum  rubrum  cum  anti- 
monio;  Koechlin  cuprum;  Ritter  aurum  muriati¬ 
cum;  Eisenmann  arsenicum,  nec  minus  revocatio 
gonorrhoeae  commendata  est,  quin  vero  eventus  expec- 
tationi  responderet.  His  medicamentis  omnibus  Kali 
hydrojodinicum  et  Jodinum  purum  praeferendum  esse 
videtur.  Illud  quidem  observationibus  atque  experimen¬ 
tis  ,  quae  Doctores  Gietl  et  Jahn  ceperunt,  pro¬ 
batum  esse  scimus ,  haec  remedia ,  si  modo  apte  adhi¬ 
beantur,  multum  ad  tubercula  gonorrhoica  et  stenoses 
atque  pseudoplasmata  gonorrhoica  sananda  valere.  Luis 
igitur  syphiliticae  et  gonorrhoicae  therapia,  quam  pau¬ 
cis  tantum  lineamentis  adumbravimus,  cum  argumen¬ 
tis,  quae  ad  utriusque  morbi  differentiam  probandam 
jamjam  attulimus,  plane  congruit,  eorumque  numerum 
adauget.  Ratio,  qua  medici  lui  syphiliticae  primariae 
mederi  solent ,  sive  est  mercurialis  sive  non  mercuria- 
lis ,  utique  manifestum  eorum  studium  testatur ,  orga¬ 
nismum ,  morbi  producta  ejicere  conantem ,  adjuvandi, 
crises  quasdam  arte  provocandi,  morbi  processum,  si¬ 
mulae  sine  periculo  fieri  potest,  praecidendi.  At  go¬ 
norrhoea  virulenta  ex  omni  parte  symptomatice  cura¬ 
tur;  apte  enim  praeveniendo  atque  interveniendo  medi¬ 
cus  decursus  abnormitates  quidem  avertere,  nec  vero 
decursum  normalem  inhibere  studet. 

Morbi  autem  luis  gonorrhoicae  consecutivi,  quum 
ad  unum  omnes  ei  proprii  sint,  eorum  quoque  therapia 
cum  luis  syphiliticae  curandae  ratione  nulla  ex  parte 
comparari  potest.  Illud  quidem  concesserim ,  esse  the¬ 
rapiae  dyscrasiae  syphiliticae  similitudinem  quandam 
cum  therapia  dyscrasiae  gonorrhoicae,  in  his  enim  curan¬ 
dis,  praecepta,  quae  therapia  ad  dyscrasiam  quamcun¬ 
que  curandam,  dat,  sequimur  ;  res  enim  in  eo  vertitur,  ut 
organismus  ad  crasin  normalem  reducatur  atque  hanc  ob 

causam  remedia  adhibentur  alterantia  et  metam  orpho» 
sim  concitantia  organicam ,  et  absorptionem  acceleran¬ 
tia  et  excretionem  augentia. 

Utriusque  contagii  inoculationis  eventus. 

Summa  eorum,  quae  RiCord  Parisiis,  Mairion 
Lovaniae  et  Fricke  Hamburgi  de  inoculationis 
contagiorum  venereorum  eventu,  experimentis  cognove- 
verunt,  ad  controversiam  de  contagiorum  venereorum 
differentia  ratis  legibus  dirimendam  maximi  momenti 
esse  censeo,  et  non  possum,  quin  ea  hominibus  iite- 
ratis  proponam. 

A.  Qualis  sit  contagii  syphilitici  inoculationis  effectus. 

a )  Cujusvis  ulceris  siphylitici  primarii  in  stadio 
progressionis  secretum ,  membranae  mucosae  imposi¬ 
tum,  ulcus  syphiliticum  creare  potest,  et  ope  lanceo¬ 
lae  epidermidi  inoculatum  pustulam  gignit,  quae  sub 
diem  quintum  vel  sextum  exarescens^  ulcus  syphiliticum 
crustatum  relinquit. 

b)  Ulcus  tali  modo  inoculatum  et  ipsum  propagari 
potest 

c)  Pus  syphiliticum  loco  cuidam  excoriato  admotum, 
non ,  ut  epidermidi  inoculatum ,  pustulam  primum  et 
deindi  ulcus,  sed  ulcus  syphiliticum  f  Chancre  d^emblee) 
continuo  gignit;  id  quod  in  sanguisugae  ictibus  atque 
locis  excoriatis  saepe  observare  licet. 

d)  Q  uod  si  eodem  vel  interjecto  aliquo  tempore  eidem 
homini  tale  pus  saepius  inoculatur,  nunquam  non  idem 
erit  eventus,  si  modo  inoculatio  recte  facta  sit.  Unde 
apparet,  in  errore  versari  Wendt,  qui  syphilidem 
primariam  vel  etiam  secundarium  semel  acquisitam,  ad¬ 
versus  alteram  infectionem  tueri  putet  5  imo  vero  ulcera 
vetustiora  et  recentiora  non  raro  simul  inveniuntur. 

e)  Contagium  syphiliticum  nunquam  ,  quantum  equi 
dem  observatum  est,  gonorrhoeam  provocat,  nec  magis 
mucus  gonorrhoicus  ulcus  syphiliticum  5  quin  tamen  se 
invicem  excludant;  fit  enim,  ut  in  uno  eodemque  ho¬ 
mine  exsistant  eodem  tempore. 

f)  Ulcera  syphilitica  cum  induratione  infundo  et  tela 
cellulosa  ulceri  circumjacente  ,  adeoque  ejusmodi  ci¬ 
catrices  medicum  admoneant,  ut  cautionem  exhibeat; 
in  hoc  enim  casu  morbi  secundarii,  praesertim  exanthe¬ 
mata  syphilitica  sequi,  observatum  est. 

g )  Ulcera  syphilitica  primaria  morbi  topici  habendi 
sunt. 

Ii)  Bubones,  glandularum,  imprimis  vero  glandu¬ 
larum  inguinalium  affectiones  inflammatoriae,  aut  sunt 
a)  solummodo  inflammatorii  (sympathici)  ,  quo  in 
casu  fieri  potest ,  ut  vicinam  aliquam  vel  sy¬ 
philiticam  vel  gonorrhoicam  vel  aliam  inflamma¬ 
toriam  affectionem  comitentur,  et  inoculari  ne¬ 
queant  ;  aut 

(3)  specifici  (symptomatici)  qui  inoculari  possunt  et 
ex  directa  syphilitici  ulceris  viri  resorptione  orti, 
ulcera  formant  primaria  in  interiore  glandularum 
parte;  hujusmodi  ulcera  glandularum  inguina¬ 
lium  syphilitica,  nulla  quoque  topica  genitalium 
affectione  praecedente  observata  esse  dicuntur 
(Biibons  d’  emblee) :  aut 

y)  secundarii,  inoculatione  non  transferendi,  et 
plerumque  cum  aliis  formis  secundariis  con¬ 
juncti. 

0  Syphilis  secundaria,  quantum  equidem  observa¬ 
tum  est,  nunquam  inoculatione  transferri  potest,  quod 
verum  esse  experimenta  omnium ,  qui  inoculationes  in¬ 
stituebant,  medicorum  testantur,  atque  haec  res  et  ipsa 
sententiam,  quam  §.  III.  de  syphilidis  secundariae 
natura  pronuntiavimus ,  confirmat.  Dyscrasia  enim  est, 
nec  vero  magis  quam  aliae  dyscrastae,  quales  sunt 


35 

scrophulosis ,  arthritis  etc. ,  contagiosa,  sed  haeredita- 
ria  tantum. 

B.  Inoculati  contagii  gonorrhoici  effectus» 

а)  Gonorrhoeae  virulentae  in  stadio  inflamma¬ 
torio  secretum,  membranis  mucosis  admotum, 
gonorrhoeam  provocare  solet,  nunquam  vero 
ulcera  syphilitica. 

б)  Secretum  gonorrhoicum ,  quod  attinet  ad 
propagandi  facultatem ,  nullo  modo  aeque  sibi 
constat,  ac  secretum  syphiliticum. 

c)  Ope  lanceolae  epidermidi  suppositum  punc¬ 
tionem  rubefacit  ;  rubor  vero  die  secundo  vel 
tertio  evanescit,  quin  ullum  sui  vestigium  re¬ 
linquat. 

i i )  Pus  gonorrhoicum  aliquantum  temporis  mem¬ 
branis  mucosis  adhaerens  eas  corrodit,  nec  non 
fieri  potest,  ut  ulcera  nascantur,  quae  vero 
nunquam  inoculari  possunt. 

c)  Pus  ulcerum  gonorrhoicorum ,  quae  saepe 
in  interiori  proputii  parte  inveniuntur ,  sine 
ullo  effectu  inoculatur. 

f)  Secretum  gonorrhoicum,  quo  est  puri  similius, 
ita  major  vis  ejus  contagiosa;  quo  similius 
est  muco ,  ita  vis  contagiosa  minor. 

g )  Puris  metastasium  gonorrhoicarum,  qualis  est 
Ophthalmia  gonorrhoica,  eundem  fere  ac  secreti 
gonorrhoeae  virulentae  esse  effectum,  ex  ana¬ 
logia  conjicere  licet. 

Ji)  Pus  bubonum  inguinalium  vel  testiculorum 
abscessuum,  qui  ex  gonorrhoea  virulenta  nati 
sunt,  frustra  inoculatur. 

1)  Secreti  dyscrasiae  cujusdam  gonorrhoicae  ino¬ 
culationem  nullam  observatam  inveni.  Id  vero 
ne  inoculari  posse,  sed,  ut  sunt  reliquae 

*  * 

dyscrasiae,  ita  et  ipsam  haereditariam  esse, 
verisimillimum  est. 

Has  igitur  theses  si  inter  se  comparaverimus, 
singulas  aliquid,  utriusque  contagii  naturae  proprium, 
continere  inveniemus.  Itaque  quum  singulis  eorum  diffe¬ 
rentia  probari  videatur,  etiamsi  nil  aliud  accesserit,  tam 
iirmo  eam  praesidio  munitam  esse  videmus,  ut  amplius 
impugnari  prorsus  nequeat. 

Ouod  si  vero  summam  eorum  omnium,  quae  hu¬ 
cusque  a  me  dicta  sunt ,  repetierimus ,  tria  prima  ca¬ 
pita  conjuncta  primum  differentiae  argumentum  conti¬ 
nent,  atque  historicam  argumentationis  partem  consti¬ 
tuunt 

Qui  sequuntur  paragraphi  quatuor  utriusque  conta¬ 
gii  naturam  diversasque  morborum  formas  utrique  eorum 
proprias  exhibentes  partem  argumentationis  pathologico- 
therapeuticum  complectuntur. 

Jam  si  operam,  quam  huic  rei  tractandae  navavi, 
a  me  non  frustra  susceptam,  sed  id  me  consecutum  esse 
cognovero,  ut,  quid  hac  in  re  verum  sit,  nulli  non 
appareat,  affatim  mihi  esse  praemii  putabo  et  me  ipsum 
scientiae  aliqua  ex  parte  consuluisse. 


Theses  defendendae. 


1.  Contagium  syphiliticum  a  contagio  gonorrhoico 
natura  sua  differt. 

2.  Magna  neurosium  copia  ortum  ducit  ex  prae¬ 
valente  venositate. 

3.  Pneumonia  nil  aliud  est5  quam  croup  paren* 
chymatosa. 

4.  Febres  nervosae  a  febribus  cum  symptomati¬ 
bus  nervosis  decurrentibus  probe  distinguendae. 

5.  Infans  utero  reclusus  plurimum  oxygenii  per 
funiculum  haurit  umbilicalem, 

6.  Blennorrhoea  venerea  lui  universali  gignendae 
par  est. 

7.  Qui  cutem  inter  et  tubum  alimentarem  viget  con¬ 
sensus  dynamicuSj  magni  est  in  formandis  pluribus  mor¬ 
bis  5  ita  persaepe  in  morborum  sanationis  processu  mo¬ 
menti, 

8.  Ex  cujus  (7.)  vel  neglectione  vel  non  recta 
ponderatione  falsae  non  raro  indicationes  therapeuticae. 

9»  Dantur  amaurosis  et  cataracta  haereditaria. 

10.  Laryngotomia  per  se  non  est  operatio  pericu¬ 
losa.  et  indicata  sat  mature  instituta,  omnibus  aliis  prae¬ 
ferenda  remediis. 

11.  Ophthalmia  scrophulosa  est  in  oculo,  quod 
scrophulosis  toto  in  corpore. 

12.  Ligatione  arteriae  spermaticae  castratio  sub¬ 
stitui  non  potest^ 

13.  Vera  de  homicidio  sententia  a  medico  prodit 
et  ab  hoc  judex  legem  desumit  damnationis. 

14.  Insigne  est  in  morbis  producendis,  perferendis 
et  sanandis,  voluntatis  imperium. 

